ธนาคารพาณิชย์แห่กันลดดอกเบี้ยเงินกู้!! หวังลดภาระผู้ประกอบธุรกิจ - FINNOMENA
6 เม.ย. 2559

HOT NEWS DIGEST – ธนาคารพาณิชย์แห่กันลดดอกเบี้ยเงินกู้!! หวังลดภาระผู้ประกอบธุรกิจ
5 ธนาคารพาณิชย์ SCB, BBL, KBANK, KTB, TMB ต่างลดดอกเบี้ยเงินกู้ MLR ลงโดยประมาณ 0.25%
โดยการลดดอกเบี้ยเงินกู้ MLR จะเป็นการช่วยเหลือลูกค้ารายใหญ่ หรือช่วยเหลือผู้ประกอบธุรกิจ
การลดลงของดอกเบี้ยเงินกู้ จะส่งผลดีกับทั้งผู้ประกอบธุรกิจและตัวธนาคารเอง ซึ่งจะลดภาระดอกเบี้ยของผู้ประกอบธุรกิจและลดโอกาสที่จะเกิด NPL
ในสภาพเศรษฐกิจที่ชะลออย่างเช่นในปัจจุบันปัจจุบัน การลดลงของดอกเบี้ยเงินกู้อาจจะกระตุ้นยอดสินเชื่อได้ไม่มากเท่าไรนัก
การลดลงของดอกเบี้ยเงินกู้อาจจะกระทบกับรายรับของธนาคารพาณิชย์ ซึ่งจะส่งผลต่อกำไรในไตรมาสต่อๆไปของบริษัทพอสมควร
FINNOMENA รายงาน
5 แบงก์ตบเท้าลดดอกเบี้ยเงินกู้
แหล่งข่าว : ไทยรัฐ 6 เมษายน 2559
“สมคิด” ยันไม่มี “ใบสั่ง” แค่ช่วยรัฐกระตุ้นเศรษฐกิจ
แบงก์พาณิชย์พาเหรดลดดอกเบี้ยเงินกู้พร้อมกัน 5 แห่ง “สมคิด” ยันไม่มีใบสั่งจากรัฐบาล ด้านแบงก์ชาติ ระบุความสามารถชำระหนี้ภาคเกษตร–เอสเอ็มอีแย่ แบงก์ลดดอกเบี้ยช่วยลดโอกาสหนี้เสีย ขณะที่เอกชนชี้แบงก์ยอมลดดอกเบี้ยสะท้อนสถานการณ์เศรษฐกิจไทยแย่
ผู้สื่อข่าวรายงานว่า ธนาคารพาณิชย์ไทย 5 แห่ง พร้อมใจกันประกาศลดอัตราดอกเบี้ยเงินกู้ลง นำมาด้วยธนาคารไทยพาณิชย์ จำกัด (มหาชน) ที่ ประกาศลดดอกเบี้ยเมื่อวันที่ 4 เม.ย. ขณะที่ธนาคารกรุงเทพ จำกัด (มหาชน) ธนาคารกสิกร ไทย จำกัด (มหาชน) ธนาคารกรุงไทย จำกัด (มหาชน) และ ธนาคารทหารไทย จำกัด (มหาชน) ประกาศลดอัตราดอกเบี้ยเงินกู้ตามมาในวันที่ 5 เม.ย.ที่ผ่านมา ทั้งนี้ ธนาคารกรุงเทพได้ประกาศลดอัตราดอกเบี้ยเงินกู้ลูกค้ารายใหญ่ชั้นดี หรือเอ็มแอลอาร์ ลง 0.25% เหลือ 6.25% มีผลตั้งแต่วันที่ 6 เม.ย.เป็นต้นไป
ด้านนายบัณฑูร ล่ำซำ ประธานกรรมการ ธนาคารกสิกรไทย จำกัด (มหาชน) เปิดเผยว่า ธนาคารจะปรับลดอัตราดอกเบี้ยเงินกู้เอ็มแอลอาร์ ลง 0.25% จากเดิม 6.5% เหลือ 6.25% มีผล 7 เม.ย. เป็นต้นไป เพื่อสนองนโยบายรัฐในการช่วยเหลือกลุ่มผู้ประกอบการวิสาหกิจขนาดกลางและขนาดย่อม ซึ่งถือเป็นกำลังขับเคลื่อนที่สำคัญของประเทศ โดยปัจจุบันเอสเอ็มอีเป็นกำลังขับเคลื่อนประเทศ และสำคัญต่อการเติบโตของประเทศ
อ่านต่อได้ที่ : 5 แบงก์ตบเท้าลดดอกเบี้ยเงินกู้
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
  แท็ก:
แชร์บทความ:
ผู้เขียน
FINNOMENA ADMIN EARTH
หนุ่มวิศวกร หันมาทำงานในสายการเงิน มีความหลงใหลในตลาดหุ้นและการลงทุนเป็นพิเศษ